**18. A feladat Magyarország XVIII. századi történelméhez kapcsolódik.** (hosszú) 2012 okt

**Mutassa be a források és ismeretei segítségével II. József reformtevékenységét!**

**Válaszában térjen ki a reformok elvi/eszmei hátterére és fogadtatására is!**

„Minden olyan nyilvános vallásgyakorlattal nem bíró helyen, ahol van száz nem

katolikus család, s ezeknek van elegendő fedezetük imaházak, lelkészlakok,

tanítólakások építésére, s ahol a lelkészek és tanítók megfelelő állásáról gondoskodni

képesek, legyen szabad ugyanezen nem katolikus, vagyis az ágostai és helvét

hitvallásúaknak, avagy a görög szertartású nem egyesülteknek magánimaházakat

oly módon felépíteni, hogy ezeknek se tornyuk, se harangjuk, se közútról nyíló

bejáratuk ne legyen.” *(Türelmi rendelet, 1781)*

„Ha a magyar nyelv Magyarországon és Erdélyben közönséges volna, úgy lehetne

ezzel az ország dolgaiban a deák helyett közönségesen élni, de tudnivaló, hogy a

német, az illíriainak egynehány neme és az oláh nyelvek majd szinte olyan szokásban

vagynak. Nincsen tehát más nyelv a német nyelven kívül, amelyet a deák helyett az

ország dolgainak folytatására lehessen választani, amellyel tudniillik az egész

monarchia él.” *(Nyelvrendelet, 1784)*

„Először: „A Jobbágyság állapottyát annyiban a mennyiben a Parasztok ennél fogva

eddig elé örökös kötelesség alá vettetve és a földhöz köttetve voltanak, jövendőre

tellyességgel eltöröllyük és minden Parasztokat jövendőre magok személlyekre

nézve lakásokat szabadon változtatható emberekké tésszük.

Másodszor: Azt akarjuk, hogy minden Parasztnak szabad légyen maga kedve

szerint, Földös Úrnak engedelme nélkül Tudományoknak és Mesterségeknek

tanulására magát adni, s azokat akárhol gyakorolni.” *(Jobbágyrendelet, 1785)*